MUNICIPIUL CRAIOVA

CONSILIUL LOCAL AL MUNICIPIULUI CRAIOVA

    HOTĂRÂREA NR.358
privind modificarea statului de funcţii al Teatrului pentru Copii și Tineret ”Colibri” Craiova, pentru anul 2017
        
Consiliul Local al Municipiului  Craiova întrunit în şedinţa ordinară din data de 28.09.2017;


Având în vedere raportul nr.127075/2017 întocmit de Serviciul Resurse Umane prin care se propune modificarea statului de funcţii al Teatrului pentru Copii și Tineret ”Colibri” Craiova, pentru anul 2017;


În conformitate cu prevederile Ordonanţei de Urgenţă a Guvernului nr.63/2010 pentru modificarea şi completarea, Legii nr.273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare, Ordonanţei Guvernului nr.21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările şi completările ulterioare şi Legii nr.53/2003-Codul Muncii, republicată, cu modificările şi completările ulterioare;


În temeiul art.36 alin.2 lit.a coroborat cu alin.3 lit.b, art.45 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea statului de funcţii al Teatrului pentru Copii și Tineret ”Colibri” Craiova, pentru anul 2017, conform anexei care face parte integrantă din prezenta hotărâre.

Art.2. La data intrării în vigoare a prezentei hotărâri, se modifică în mod corespunzător anexa nr.2 la Hotărârea Consiliului Local al Municipiului Craiova nr.223/2017.

Art.3.Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Teatrul pentru Copii și Tineret ”Colibri” Craiova vor aduce la îndeplinire prevederile prezentei hotărâri.

